วันเดียวกัน พระธรรมกิตติเมธี โฆษกมหาเถรสมาคม(มส.) กล่าวภายหลังการประชุมมส. ที่พุทธมณฑลจ.นครปฐม ว่า มส.มีมติให้สวดเจริญพระพุทธมนต์ เนื่องในโอกาสที่พระบาทสมเด็จพระเจ้าอยู่หัวทรงครองสิริราชสมบัติครบ 60 ปี ในวันที่ 24 กรกฎาคมนี้ ที่พระอุโบสถวัดพระศรีรัตนศาสดาราม ทั้งนี้ให้ถือโอกาสดังกล่าว สวดเจริญพระพุทธมนต์ถวายพระพรแด่พระบาทสมเด็จพระเจ้าอยู่หัวให้ทรงหายจากพระอาการประชวร ภายหลังเข้ารับการถวายการผ่าตัดพระปิฐิกัณฐกัฐิ (กระดูกสันหลัง) บั้นพระองค์ ที่โรงพยาบาลศิริราชด้วยบทสวดเจริญนอกจากนี้ในวันดังกล่าวจะมีการแจกบทสวดโพชฌงค์ให้แก่ประชาชนที่เข้าร่วมในพิธี เพื่อนำกลับไปสวดถวายพระพรพระบาทสมเด็จพระเจ้าอยู่หัวให้ทรงหายจากพระอาการประชวรที่บ้านของตนเองได้"บทสวดโพชฌงค์ เดิมจะอยู่ในการสวดเจริญเช่นเดียวกันในวันและเวลาดังกล่าวด้วย" โฆษก มส. กล่าว
ใครเป็นผู้กล่าวภายหลังการประชุมมส. ที่พุทธมณฑลจ.นครปฐม ว่าพระบาทสมเด็จพระเจ้าอยู่หัวทรงครองสิริราชสมบัติครบ 60 ปี 
พระธรรมกิตติเมธี โฆษกมหาเถรสมาคม